
Sąlygų priedas Nr. 2


GENEROLO JONO ŽEMAIČIO LIETUVOS KARO AKADEMIJOS
PREKIŲ, PASLAUGŲ IR DARBŲ 
TECHNINĖ SPECIFIKACIJA

2026- -       Nr.
Vilnius

	Eil. Nr.
	Pirkimo objekto pavadinimas
	Pirkimo objekto techniniai reikalavimai
 (įrašomi esminiai techniniai duomenys (pvz. prekės dydžio matmenys, su galimais nuokrypiais „nuo“ „iki“, prekės medžiaginė sudėtis, kiti būtini specifiniai techniniai parametrai, paslaugoms keliami reikalavimai, darbų apimtys, nurodoma, ar į prekės kainą turi būti įskaičiuotas prekės atvežimas, jos montavimas  ir kt.)

	1
	Šaldymo kamerų sistemos (4 vnt. nuo –2 °C iki +6 °C) remonto paslauga 
	Paslaugos teikėjas turi atlikti 4 (keturių) surenkamų stacionarių šaldymo kamerų, esančių valgyklos rūsio maisto produktų sandėlyje (026 patalpa), ir jų veikimą užtikrinančios šaldymo sistemos techninės būklės įvertinimą, gedimų diagnostiką, šaldymo sistemos sandarumo patikrą, šaldymo agento nuotėkio vietos (-ų) nustatymą ir pašalinimą, reikalingų komponentų remontą arba pakeitimą, sistemos paleidimą, sureguliavimą, bandymus ir veikimo patikrą, užtikrinant tinkamą visų 4 šaldymo kamerų veikimą ir nustatyto temperatūros režimo palaikymą.
Patalpų išmatavimai:
(maisto produktų sandėlis, rūsys, patalpa Nr. 026).
Šaldymo kamera Nr. 5/ R-25
Vidiniai preliminarūs kameros matmenys (ilgis × plotis × aukštis): 5353 × 4174 × 2364 mm. 
Šaldymo kamera Nr. 6/ R-24
Vidiniai preliminarūs kameros matmenys (ilgis × plotis × aukštis): 5351 × 2404 × 2364 mm.
Šaldymo kamera Nr. 7 /R-23
Vidiniai preliminarūs kameros matmenys (ilgis × plotis × aukštis): 5352× 2098 × 2364 mm.
Šaldymo kamera Nr. 7.1 /R-22
Vidiniai preliminarūs kameros matmenys (ilgis × plotis × aukštis): 5357 × 2342 × 2364 mm.

Pvz.
Durų preliminarūs matmenys – 1000 mm pločio × 1800 mm aukščio, su vidiniu saugaus durų atidarymo įrenginiu.
Esamų kamerų informacija:
Kiekvienoje kameroje yra 3 vidiniai stelažai su 4 lentynomis, išdėstyti prie trijų vidinių sienų. Tarpai tarp lentynų – reguliuojami, lentynų gylis – ne mažesnis kaip 600 mm, stelažų aukštis – ne mažesnis kaip 1800 mm.
Privalomi reikalavimai:
1. Atlikti šaldymo kamerų ir jų sistemų techninės būklės įvertinimą bei gedimų diagnostiką.
 2.	Atlikti visos šaldymo sistemos sandarumo patikrą ir nustatyti šaldymo agento nuotėkio vietą (-as).
3. Užtikrinti visų 4 šaldymo kamerų tinkamą veikimą ir nustatyto temperatūros režimo palaikymą nuo –2 °C iki +6 °C.
4. Suremontuoti ir tinkamai sureguliuoti automatinio garintuvų atitirpinimo (angl. defrost) bei kondensato surinkimo ir pašalinimo / išgarinimo sistemą.
5. Įvertinti esamų šaldymo kamerų šiluminę apkrovą ir apskaičiuoti reikalingą šaldymo agregato (centrinės šaldymo sistemos) galią, atsižvelgiant į kamerų matmenis, numatomą temperatūros režimą, kamerų paskirtį, šilumos patekimą, durų atidarymo dažnumą ir kitus reikšmingus parametrus. Užsakovui pareikalavus, pateikti atliktų skaičiavimų rezultatus ir jų pagrindimą.
6. Suremontuoti  ir tinkamai sujungti šaldymo sistemą; išorinės sistemos dalies vieta ir tikslus atstumas nustatomi apžiūrėjus objektą vietoje ir suderinus su užsakovu.
7. Atliekant paslaugą pagal atliktos diagnostikos rezultatus, suremontuoti arba pakeisti susidėvėjusius, pažeistus, techniškai netinkamus ar tinkamam sistemos veikimui nepakankamus šaldymo sistemos komponentus, įskaitant kompresorius, automatikos ir valdymo komponentus, garintuvus, kondensatorius, ventiliatorius, vamzdynus, elektros instaliaciją ir kitus būtinus komponentus.
8. Visas 4 šaldymo kameras prijungti prie techniškai tinkamo esamo suremontuoto šaldymo agregato (centrinės šaldymo sistemos) arba, nustačius, kad esamo agregato remontas ekonomiškai ar techniškai nepagrįstas / techniškai neįmanomas, jį pakeisti nauju, tinkamos galios šaldymo agregatu (centrale), komplektuojamu su kondensatoriumi ir kitais būtinais komponentais. Naujas agregatas turi būti pritaikytas montuoti lauko sąlygomis ir naudoti Europos Sąjungos teisės aktuose leidžiamą šaldymo agentą.
9. Vamzdynus ir elektros instaliaciją suremontuoti arba, nesant galimybės remontuoti,  pakeisti į tinkamus ir pajungti su užsakovu suderintose vietose.
10. Lauko šaldymo įrenginį įrengti ant esamo stabilaus pagrindo / pamato. 
11. Vamzdynų ir elektros laidų išvedžiojimo per atitvaras vietose atstatyti pažeistą termoizoliaciją ir apdailos sluoksnius.
12. Atlikti visus reikalingus demontavimo, montavimo, pajungimo ir utilizavimo darbus, būtinus paslaugos rezultatui pasiekti.
13. Prieš pasirašant paslaugų priėmimo–perdavimo aktą, atlikti suremontuotos sistemos paleidimą, sureguliavimą, bandymus ir viso veikimo patikrą dalyvaujant užsakovui.
14. Visus darbus atlikti laikantis taikomų darbuotojų saugos, techninės saugos, higienos ir kitų teisės aktų reikalavimų.
15. Paslaugos teikimo metu naudoti naujus, maisto produktų šaldymo sistemoms tinkamus komponentus ir medžiagas.
Bendrieji paslaugos teikimo reikalavimai:
1. Paslaugos teikiamos valgyklos rūsio patalpose, darbo dienomis I–IV nuo 7.00 iki 16.00 val., V nuo 7.00 iki 15.00 val. 
2. Prieš pateikdamas pasiūlymą, paslaugos teikėjas privalo atvykti į Lietuvos karo akademiją (LKA), apžiūrėti objektą ir įvertinti faktinę šaldymo kamerų bei jų sistemų būklę, remonto poreikį, darbų apimtį, vamzdynų bei elektros instaliacijos tiesimo galimybes ir kitus paslaugai suteikti reikalingus duomenis.
3. Paslaugos kaina turi apimti visas išlaidas, būtinas tinkamam ir visiškam paslaugos rezultatui pasiekti, įskaitant:
   - objekto apžiūrą;
   - techninę diagnostiką;
  - šaldymo agento nuotėkio paiešką; 
  - sistemos sandarumo patikrą;
  - nuotėkio pašalinimą;  
  - esamų netinkamų kondensatorių, garintuvų, vamzdynų ir kitų šaldymo sistemos komponentų demontavimą;
   – reikalingų naujų komponentų, medžiagų ir įrangos keitimą bei jų montavimą;
   – senos įrangos ir susidariusių medžiagų utilizavimą;       
   – elektros instaliacijos pakeitimą, kiek būtina tinkamam šaldymo sistemos veikimui;
   – reikalingus pajungimus prie elektros, kanalizacijos ir šaldymo sistemų;
   – įrangos, komponentų ir medžiagų transportavimą, užnešimą / įnešimą bei personalo atvykimo išlaidas;
   – šaldymo vamzdynų ir elektros instaliacijos įrengimą, izoliavimą, tvirtinimą ir pajungimą, taip pat dėl darbų pažeistų termoizoliacijos ir apdailos sluoksnių atstatymą;
   – visus būtinus bandymus, matavimus, reguliavimą, paleidimą ir viso sistemos veikimo užtikrinimą;
   – paslaugų priėmimo–perdavimo dokumentų / paslaugų akto parengimą;
   – kitus su paslaugos suteikimu tiesiogiai susijusius veiksmus ir išlaidas, būtinus techninėje specifikacijoje nustatytam rezultatui pasiekti.
4. Teikėjas turi įsivertinti visas išlaidas prieš pateikdamas pasiūlymą, todėl po sutarties sudarymo papildomos išlaidos už darbus ar medžiagas, kuriuos buvo galima nustatyti objekto apžiūros metu, užsakovui neturi būti taikomos.
5. Garantija atliktiems darbams – ne trumpesnė kaip 60 mėnesių, o paslaugos teikimo metu įrengtiems naujiems komponentams / įrangai – ne trumpesnė kaip 24 mėnesiai nuo priėmimo–perdavimo akto pasirašymo dienos. Garantiniu laikotarpiu dėl paslaugos teikėjo atliktų darbų ar jo pateiktų komponentų atsiradusius gedimus ne dėl užsakovo kaltės paslaugos teikėjas privalo pašalinti savo lėšomis per 30 kalendorinių dienų. Jeigu gedimo pašalinti nėra galimybės, netinkamą komponentą / įrangos dalį paslaugos teikėjas privalo pakeisti tinkamu, atitinkančiu techninės specifikacijos reikalavimus.

	Teikėjui taikytini aplinkos apsaugos reikalavimai: Lietuvos Respublikos aplinkos ministro 2011 m. birželio 28 d. įsakymas Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“: 4.3 papunkčiu perkamai paslaugai tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą arba kitus aplinkos apsaugos vadybos standartus, pagrįstus Europos arba tarptautinių standartizacijos organizacijų priimtais standartais ar kitais tiekėjo pateiktais lygiaverčiais įrodymais. 

